PATVIRTINTAKrakių Mikalojaus Katkaus gimnazijos

direktoriaus 2023 m. rugpjūčio 31d.

įsakymu Nr. V-

**KĖDAINIŲ R. KRAKIŲ MIKALOJAUS KATKAUS GIMNAZIJO**S **2023–2024 MOKSLO METŲ PRADINIO, PAGRINDINIO IR VIDURINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2023–2024 mokslo metų pradinio, pagrindinio ir vidurinio ugdymo programų ugdymo planas (toliau – Ugdymo planas) reglamentuoja pradinio, pagrindinio, vidurinio ugdymo programų (toliau – Ugdymo programos) ir neformaliojo vaikų švietimo programų įgyvendinimą Krakių Mikalojaus Katkaus gimnazijoje (toliau – Gimnazija).

2. Ugdymo plano tikslas – apibrėžti ugdymo programų įgyvendinimo reikalavimus, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. nurodyti minimalų privalomą pamokų skaičių, skirtą ugdymo programoms įgyvendinti;

3.2. pateikti esmines nuostatas ugdymo procesui Gimnazijoje organizuoti.

4. Ugdymo planas parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

5. Mokslo metus sudaro laikas, skirtas mokinių mokymuisi, ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

6. Mokslo metų ugdymo proceso trukmė apibrėžiama ugdymo dienų skaičiumi.

7. 2023–2024 mokslo metų pradžia – 2023 m. rugsėjo 1 d. Ugdymo proceso trukmė dienomis pagal klases (ugdymo programas):

|  |  |  |
| --- | --- | --- |
| **Klasė** | **Ugdymo proceso trukmė** | **Ugdymo proceso pabaiga** |
| 1–4 klasės | 175 dienos (35 sav.) | 06-06 |
| 5–8 ir Ig, IIg klasės | 185 dienos (37 sav.) | 06-20 |
| IIIg klasė | 180 dienų (36 sav.) | 06-13 |
| IVg klasė | 170 dienų (34 sav.) | 05-30 |

7.1. atostogos ugdymo procese:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |

8. Ugdymo(si) procesas pagal pradinio, pagrindinio ir vidurinio ugdymo programas skirstomas pusmečiais. Nustatyta tokia pusmečių trukmė:

|  |  |  |
| --- | --- | --- |
|  | I pusmetis | II pusmetis |
| 1–4 klasės | 2023-09-01–2024-01-26  (18 savaičių) | 2024-01-29–2024-06-06  (17 savaičių) |
| 5–8, Ig, IIg, klasės | 2024-01-29–2024-06-20  (19 savaičių) |
| IIIg klasė | 2024-01-29–2024-06-13  (18 savaičių) |
| IVg klasė | 2023-09-01–2024-01-19  (17 savaičių) | 2024-01-22–2024-05-30  (17 savaičių) |

9. Pasibaigus nustatytos trukmės ugdymo procesui, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios:

9.1. suderinus su Gimnazijos taryba nustatyta tokia vasaros atostogų pradžia:1–4 klasių mokiniams nuo 2024-06-07, 5–8 bei I, II gimnazijos klasių mokiniams nuo 2024-06-21, III gimnazijos klasės mokiniams nuo 2024-06-14 (žr. 1 priedo pastabas).

9.2. IV gimnazijos klasės mokiniams vasaros atostogos skiriamos pasibaigus švietimo, mokslo ir sporto ministro 2023–2024 mokslo metais nustatytai brandos egzaminų sesijai.

10. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

11. Gimnazija, suderinusi su Kėdainių savivaldybės administracijos direktoriumi, gali keisti atostogų laiką, bet ne trukmę, pasirinkti mokslo metų pradžios datą pagal Bendrųjų ugdymo planų 8 ir 9 punktuose pateiktas datas.

**ANTRASIS SKIRSNIS**

**GIMNAZIJOS UGDYMO PLANAS**

12. Ugdymo planą parengė Gimnazijos direktoriaus įsakymu sudaryta darbo grupė. Ugdymo plano projektas suderintas su Gimnazijos taryba ir Kėdainių rajono savivaldybės administracijos direktoriumi. Ugdymo planą Gimnazijos vadovas patvirtina iki mokslo metų pradžios.

13. Pamokų skaičius pradinio ir pagrindinio ugdymo programoms įgyvendinti nurodytas vieneriems metams, o vidurinio ugdymo – dvejiems metams, remiantis sudarytais mokinių individualiais ugdymo planais. Esant ugdymo organizavimo pokyčiams, Gimnazijos ugdymo planas gali būti keičiamas ir prasidėjus mokslo metams.

14. 2023–2024 mokslo metais įgyvendinamos:

14.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“, 1, 3, 5, 7 klasėse ir I, III gimnazijos klasėse bei fizikos 8 klasėje ir chemijos 8 klasėje bendrosios programos;

14.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ 2, 4, 6, 8 klasėse ir II gimnazijos klasėje, išskyrus fizikos ir chemijos bendrąsias programas;

14.3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“, IV gimnazijos klasėje;

14.4. pradinio, pagrindinio ir vidurinio ugdymo bendrųjų programų 1, 3, 5, 7, 9, 11 klasėse ugdymo turinys apima 70 proc. dalykui skirtų pamokų. Gimnazijos nutarimu 30 proc. dalykui skirto ugdymo turinio mokytojas skiria dalyko žinioms gilinti ir mokinių gebėjimams stiprinti, mokymuisi įvairiose aplinkose, netradicinio mokymosi veikloms organizuoti.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

15. Pagrindinė ugdymo proceso organizavimo forma – pamoka. Mokymosi forma – grupinė. Mokymo proceso organizavimo būdas – kasdienis. Mokykla dirba penkias dienas per savaitę. Ugdomoji veikla gimnazijoje, Pajieslio skyriuje – daugiafunkciame centre ir Meironiškių skyriuje prasideda 8.00 val.

16. Klasės dalykų turiniui įgyvendinti per skirtą ugdymo laiką ir pamokų skaičių parengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Gimnazijos pamokų tvarkaraštis rengiamas I pusmečiui, o jam pasibaigus parengiamas II pusmečiui. Pamokų tvarkaraštis per mokslo metus gali būti pertvarkomas ir dažniau, atsižvelgiant į ugdymo procese atsiradusius pokyčius (mokytojų kaita, jų sergamumas, mokytojų pavadavimai ir kt.).

17. Mokymosi veiksmingumui didinti pamokų tvarkaraštyje numatomos ne tik pavienės, bet ir dvi iš eilės viena po kitos to paties dalyko pamokos (lietuvių kalbos ir literatūros, anglų kalbos, matematikos, technologijų).

18. Mokiniai, kurie mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto), neatleidžiami nuo tų dalykų pamokų lankymo.

19. Į ugdymo dalykų turinį integruojama: 2, 4, 5–8 ir I–IV gimnazijos klasėse – Ugdymo karjerai programa, Sveikatos ir lytiškumo ugdymo bei rengimo šeimai bendroji programa, 2, 4, 5–8 ir I, II gimnazijos klasėse – Etninės kultūros ugdymo bendroji programa, 2, 4 ir IV gimnazijos klasėse – Žmogaus saugos bendroji programa, 1, 3 klasėse integruojama Gyvenimo įgūdžių bendroji programa.

20. Per klasės valandėles ir per neformaliojo vaikų švietimo veiklas visose klasėse

nuosekliai įgyvendinamos socialinio emocinio ugdymo (SEU) programos: „Laikas kartu“ 1–4 klasėse, „Paauglystės kryžkelės“ 5–8 klasėse, Raktai į sėkmę I, II gimnazijos klasėse.

21. Socialinė-pilietinė veikla mokiniams, kurie mokosi pagal pagrindinio ugdymo programą ir vidurinio ugdymo programos III gimnazijos klasės mokiniams, yra privaloma. Organizuojant socialinę-pilietinę veiklą vadovaujamasi 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 9 priedu „Socialinės-pilietinės veiklos organizavimas“.

21.1. 6, 8 ir II gimnazijos klasėse jai skiriama po 10 valandų per mokslo metus, 5, 7 ir I gimnazijos klasėse jai skiriama po 20 valandų, o III gimnazijos klasės mokiniams ne mažiau kaip 70 valandų per dvejus vidurinio ugdymo programos mokslo metus;

21.2. už socialinės-pilietinės veiklos koordinavimą atsakingas klasės vadovas. Klasių vadovai socialinę-pilietinę veiklą fiksuoja elektroniniame dienyne. Socialinė-pilietinė veikla vertinama įskaita. Neatlikęs socialinės-pilietinės veiklos mokinys nekeliamas į aukštesnę klasę;

21.3. socialinė-pilietinė veikla yra ugdymo proceso dalis, ji gali būti integruojama į pilietiškumo pagrindų ugdymo turinį, vykdoma per projektinę veiklą. Socialinė-pilietinė veikla neįskaitoma į mokinio mokymosi krūvį;

21.4. jei socialinė-pilietinė veikla vykdoma nedalyvaujant mokytojui, (kai mokinys veiklą atlieka savarankiškai) tuomet mokinys ją fiksuoja Socialinės-pilietinės veiklos lape, kuriame pasirašo atsakingas asmuo, koordinavęs vykdomą veiklą;

21.5. socialinė-pilietinė veikla įskaitoma mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“.

22. Ugdymo procesas organizuojamos ne tik mokykloje, bet ir kitose aplinkose: gimnazijos išorinėse edukacinėse erdvėse bei už gimnazijos ribų (muziejuose, bibliotekose, kultūros centruose, laboratorijose ir kt.). Ugdymo procesui organizuoti kitomis nei pamoka ugdymo formomis (edukacinės išvykos, projektinė veikla, integruotos veiklos, kūrybinės dirbtuvės, šventės) skiriama: pradinėse klasėse ir III gimnazijos klasėje 50 val., 5–8 ir I, II gimnazijos klasėse 60 val., IV gimnazijos klasėje 45 val. (1 priedas).

23. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis (2 priedas).

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS**

24. Mokinio individualus ugdymo planas – tai kartu su mokiniu sudarytas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualus ugdymo planas sudaromas:

24.1. mokiniui, kurie mokosi pagal vidurinio ugdymo programą. Individualų ugdymo planą mokinys parengia dvejiems mokslo metams. Individualus ugdymo planas parengiamas iki birželio mėnesio 15 d., jei reikia jis koreguojamas pirmą mokslo metų savaitę. Mokinio individualiame ugdymo plane nurodomi dalykai, kurių jis mokosi, dalykų kursai, pasirenkamieji dalykai, dalykų moduliai, dalykams mokytis skiriamas savaitinis pamokų skaičius. Su individualiu ugdymo planu supažindinami tėvai (globėjai, rūpintojai);

24.2. mokiniui, kuris mokomas namie. Gimnazija suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą, kuriame nurodomi dalykai, jiems skiriamas savaitinis valandų skaičius bei švietimo pagalbos paslaugos;

24.3. mokiniui, turinčiam specialiųjų ugdymosi poreikių. Jame nurodoma pagal kokią programą mokinys ugdomas (pritaikyta, individualizuota), ugdymo dalykams skiriamų valandų perskirstymas, mokymosi pažangos ir rezultatų stebėsena, ugdymo procese teikiama švietimo pagalba, numatomos stiprinti kompetencijos, mokinio mokymosi tikslai ir susitarimai tikslams siekti;

24.4. užsieniečiams ir Lietuvos Respublikos piliečiams, atvykusiems ar grįžusiems gyventi ir dirbti Lietuvos Respublikoje. Individualus ugdymo planas parengiamas atsižvelgiant į mokinio mokymosi pasiekimus. Individualiame ugdymo plane nurodomi dalykai ir jiems skiriamas savaitinis pamokų skaičius, švietimo pagalbos paslaugos. Individualiame plane gali būti numatytas ugdymo dalykams skiriamų valandų perskirstymas, sudarant mokiniui galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti kitų dalykų mokymosi spragoms šalinti;

24.5. išskirtinių gabumų mokiniui, siekiančiam aukštų mokymosi pasiekimų.

**PENKTASIS SKIRSNIS**

**MOKYMOSI KRŪVIO REGULIAVIMAS**

25. Gimnazija, organizuodama ugdymo procesą, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

26. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę.

27. Mokiniams, kurie mokosi pagal pradinio ugdymo programą, per dieną yra ne daugiau kaip 5 pamokos, pagal pagrindinio ir vidurinio ugdymo programas – ne daugiau kaip 7 pamokos.

28. Per dieną skiriamas tik vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai darbai nerašomi po ligos, atostogų ar šventinių dienų bei paskutinę I ir II pusmečio savaitę. Per savaitę mokiniams gali būti skiriami du kontroliniai darbai arba trys kitokio pobūdžio atsiskaitomieji darbai, kuriems nereikia papildomo pasiruošimo ir/arba jų metu mokinys gali naudotis per pamokas sukaupta rašytine informacija bei kitais informacijos šaltiniais (enciklopedijos, žinynai, žodynai, chrestomatijos ir pan.).

29. Vidurinio ugdymo programoje intensyvinamas dalykų mokymas per dieną skiriant po dvi viena po kitos vykstančias pamokas šiems dalykams: lietuvių kalba ir literatūra, anglų kalba, matematika, fizika, biologija, chemija, technologijos.

30. Mokiniams skiriamos namų darbų užduotys užtikrinant, kad jos atitiktų mokinio galias, būtų tikslingos ir naudingos tolesniam mokinio mokymuisi, padėtų siekti numatytų mokymosi tikslų. Namų darbų užduotys neskiriamos atostogoms ir švenčių dienoms ir negali būti skiriamos dėl įvairių priežasčių neįvykusių pamokų uždaviniams įgyvendinti.

31. Pamokų tvarkaraštyje pamokos per savaitę paskirstomas proporcingai. Penktadienį organizuojama mažiau pamokų, neformaliojo vaikų švietimo užsiėmimų.

**ŠEŠTASIS SKIRSNIS**

**MOKYMOSI PAGALBOS TEIKIMAS**

32. Gimnazija sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų, teikia mokymosi pagalbą kiekvienam mokiniui, kuriam ji reikalinga. Mokymosi pagalba ypač svarbi mokiniui:

32.1. dėl ligos ar kitų priežasčių praleidusiam dalį pamokų;

32.2. gavusiam nepatenkinamą atsiskaitomųjų užduočių įvertinimą;

32.3. gavusiam kelis iš eilės nepatenkinamus kurio nors dalyko įvertinimus;

32.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

32.5. jei nacionalinio pasiekimų patikrinimo metu nepasiekiamas patenkinamas lygis;

32.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

33. Klasių vadovai, mokytojai, administracija, pagalbos mokiniui specialistai stebi ir analizuoja mokinių pažangą, identifikuoja mokymosi sunkumus ir kartu su tėvais (globėjais, rūpintojais) numato pagalbos būdus.

34. Mokymosi pagalba teikiama:

34.1. pirmiausia pamokoje kaip grįžtamasis ryšys. Ugdymo turinys diferencijuojamas atsižvelgiant į mokinio ar grupės mokinių motyvaciją, gebėjimus, pasiekimų lygį, mokymosi stilių, mokymosi tempą, diferencijuojamos namų darbų užduotys;

34.2. skiriant trumpalaikes ar ilgalaikes konsultacijas. 1–4 klasių bei 5–8, I–IV klasių mokiniams po pamokų vyksta ilgalaikės (vienos pamokos trukmės) konsultacijos po 1 val. per savaitę. Trumpalaikės konsultacijos (trumpesnės nei pamokos trukmės) mokiniams vyksta per pertraukas ir po pamokų. Trumpalaikes ir ilgalaikes konsultacijas teikia kalbų, matematikos, gamtos ir socialinių mokslų mokytojai bei specialieji pedagogai. Konsultacijos skiriamos dalykų žinioms gilinti ir mokymosi spragoms likviduoti. Sudaromas tokių konsultacijų tvarkaraštis;

34.3. organizuojant pačių mokinių pagalbą kitiems mokiniams;

34.4. sudarant sąlygas mokiniams atlikti namų darbus. Mokiniai, kurie mokosi pagal pradinio ir pagrindinio ugdymo programas ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, gali atlikti namų darbus klasės vadovo kabinete prižiūrint klasės vadovui, skaitykloje ar pailgintos dienos grupėje (1–4 klasės);

34.5. mokiniams, kurie mokosi savarankišku mokymo proceso organizavimo būdu gimnazija teikia konsultacijas. Konsultacijos gali būti pavienės ar grupinės, susidarius didesniam mokinių skaičiui. Konsultacijoms skiriama iki 15 procentų Bendrųjų ugdymo planų 78, 86, 87, 100, 108 punktuose nustatyto metinių arba savaitinių pamokų skaičiaus. Konsultacijos gali būti organizuojamos, įvairiais mokymo proceso organizavimo būdais. Joms organizuoti sudaromas tvarkaraštis;

34.6. mokiniams, nepasiekusiems patenkinamo pasiekimų lygio patikrinimuose:

34.6.1. mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygio dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose ir nepasiekusiam vertinto dalyko patenkinamo pasiekimų lygio, sudaromas individualių mokymosi pasiekimų gerinimo planas ir skiriamos konsultacijos 5 klasėje, I ir III gimnazijos klasėse. Konsultacijos organizuojamos ne pamokų metu pagal iš anksto mokiniams žinomą tvarkaraštį.

34.6.2. jei mokinys pasiekimų patikrinimų metu nepasiekė kelių vertintų dalykų patenkinamo pasiekimų lygio, reikalinga mokymosi pagalba skiriama kiekvienam dalykui atskirai.

34.6.3. prieš pradėdamas teikti konsultacijas, mokytojas turi susipažinti su mokinių pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

34.6.4. kiekvienam mokiniui sudarytos galimybės gauti ne mažiau kaip 20 konsultacijų. Konsultacijos vykdomos spalio–sausio mėnesiais (per I pusmetį) po 1 val. per savaitę. Konsultacijos teikiamos ne didesnėse kaip 5–7 mokinių grupėse. Jei mokinys nedalyvauja paskirtose konsultacijose, apie tai Gimnazija informuoja tėvus (globėjus, rūpintojus). Mokinio praleistos konsultacijos nėra kompensuojamos.

**SEPTINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

35. Laikinosios grupės sudaromos:

35.1. doriniam ugdymui mokyti, jeigu tos pačios klasės mokiniai yra pasirinkę tikybą ir etiką. Jeigu etiką ar tikybą vienoje klasėje pasirenka 3 arba mažiau mokinių, tuomet sudaromos laikinosios grupės iš gretimų klasių mokinių. 2023–2024 m. m. sudarytos laikinosios tikybos ir etikos grupės 1–4, 5–8 ir II gimnazijos klasėse. I, III ir IV gimnazijos klasėse sudarytos tik etikos grupės;

35.2. užsienio kalboms mokyti (1-ajai ir 2-ajai), jei 5–8 ir Ig–IIg klasėse mokosi ne

mažiau kaip 21mokinys, o 2–4 klasėse ne mažiau kaip 20 mokinių. Jeigu mokytis antrąją užsienio kalbą pasirenka mažiau nei 3 mokiniai, jungiamos gretimos klasės. 2023–2024 m. m. sudarytos laikinosios grupės: anglų kalbos – 3, 4, 5, 6, I gimnazijos klasėse, vokiečių kalbos – viena 6 ir 7 klasių jungtinė grupė bei 6 ir 8 klasių laikinosios grupės;

35.3. informacinėms technologijoms mokyti, atsižvelgiant į darbo vietų kabinetuose skaičių. 2023–2024 m. m. sudarytos laikinosios grupės 5 ir 6 klasėse;

35.4. technologijoms mokyti, atsižvelgiant į darbo vietų kabinetuose skaičių. 2023–2024 m. m. sudarytos laikinosios grupės 5, 6, 8 klasėse;

35.5. dalykų modulių mokymui pagal pagrindinio ugdymo programą. Minimalus mokinių skaičius laikinojoje grupėje – 10 mokinių. 2023–2024 m. m. sudarytos laikinosios grupės lietuvių kalbos ir literatūros moduliams 5, 6 ir I gimnazijos klasėse.

35.6. vidurinio ugdymo programai įgyvendinti. Sudaromos grupės iš mokinių, kurie

pasirenka tą pačią ugdymo dalyko kurso programą, tą patį dalyko modulį, pasirenkamąjį dalyką. Minimalus mokinių skaičius grupėje – 3 mokiniai. 2023–2024 m. m. sudarytos tokios laikinosios grupės:

35.6.1. III gimnazijos klasėje: etikos, lietuvių kalbos ir literatūros bei matematikos bendrojo ir išplėstinio kursų programos, anglų kalbos, biologijos, fizikos, geografijos, istorijos, šokio, dailės, taikomųjų technologijų, fizinio ugdymo, astronomijos;

35.6.2. IV gimnazijos klasėje: etikos, lietuvių kalbos ir literatūros išplėstinio kurso, matematikos bendrojo ir išplėstinio kursų, anglų kalbos B2 lygio, biologijos išplėstinio ir bendrojo kursų, fizikos išplėstinio kurso, chemijos išplėstinio ir bendrojo kursų, istorijos išplėstinio ir bendrojo kursų, geografijos bendrojo kurso, tekstilės ir aprangos bei statybos ir medžio technologijų išplėstinio kurso, šokio bendrojo kurso ir dailės bendrojo kurso.

35.7. mokymosi pagalbai teikti organizuojant konsultacijas, logopedines pratybas, specialiąsias pratybas.

**AŠTUNTASIS SKIRSNIS**

**MOKINIO PAŽANGOS IR PASIEKIMŲ VERTINIMAS**

36. Mokinių pažanga ir pasiekimai vertinami vadovaujantis Lietuvos Respublikos švietimo, mokslo ir sporto ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, Bendrosiomis programomis ir Krakių Mikalojaus Katkaus gimnazijos direktoriaus patvirtintais Mokinių pažangos ir pasiekimų vertinimo bei informavimo apie pažangą ir pasiekimus tvarkos aprašu bei Mokinių individualios pažangos stebėjimo ir fiksavimo tvarkos aprašu.

37. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas. Vertinimo metodus mokytojai derina tarp savęs, aptaria su mokiniais ir jų tėvais (globėjais, rūpintojais).

38. Planuodamas 1 klasės mokinių pažangos ir pasiekimų vertinimą, mokytojas susipažįsta su priešmokyklinio ugdymo mokytojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pažangą ir pasiekimus. Pradinio ugdymo procese prioritetas teikiamas mokymąsi palaikančiam vertinimui. Vertinami mokinio individualūs pasiekimai ir pažanga, nelyginama su kitų mokinių pasiekimais. Pradinių klasių mokinių pažanga ir pasiekimai pažymiais nevertinami. Kaupiami mokinių pasiekimų, pažangos (įsi)vertinimo ir informacijos aplankai*.* Baigus pradinio ugdymo programą

parengiamas Pradinio ugdymo programos baigimo pasiekimų ir pažangos vertinimo aprašas. Mokytojai, švietimo pagalbos specialistai, planuodami mokinių, pradedančių mokytis pagal pagrindinio ugdymo programą, ugdymą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją.

39. Mokinių, besimokančių pagal pagrindinio ir vidurinio ugdymo programas, pažanga ir pasiekimai vertinami pagal Bendrosiose programose aprašytus pasiekimus taikant 10 balų vertinimo sistemą. Dalykų mokymosi pasiekimai pusmečio, mokslo metų pabaigoje įvertinami pažymiu ar įrašu „įskaityta“ arba „neįskaityta“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir gimnazijos direktoriaus įsakymą.

40. Specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą ir nesiekiančių įgyti pradinio išsilavinimo, bei specialiosios medicininės fizinio pajėgumo grupės mokinių pasiekimai fiksuojama įrašant „p. p.“ (padarė pažangą) arba „n. p.“ (nepadarė pažangos). Pagrindinio ir vidurinio ugdymo programų specialiosios medicininės fizinio pajėgumo grupės mokinių mokymosi pasiekimai įvertinami įrašu “įskaityta” arba “neįskaityta”.

41. Nacionalinių mokinių pasiekimų patikrinimų rezultatai neįskaičiuojami į ugdymo laikotarpio įvertinimą.

42. Mokiniams, pradedantiems mokytis pagal pradinio ir pagrindinio ugdymo programas bei naujai atvykusiems mokiniams, skiriamas vieno mėnesio adaptacinis laikotarpis.Per adaptacinį laikotarpį mokinių pažanga ir pasiekimai pažymiais nevertinami. Jų žinios, gebėjimai, pasiekimai aprašomi komentarais mokinių darbuose ir dienyne. Rekomenduojama pirmą kontrolinį darbą ar atsiskaitomąjį darbą nevertinti nepatenkinamai.

43. Mokiniams ir jų tėvams (globėjams, rūpintojams) informacija apie mokinių vertinimą, pasiekimus, individualią pažangą pateikiama gimnazijos elektroniniame dienyne, individualių pokalbių metu bei kitais informacijos perdavimo būdais (žinutėmis, skambučiais ir pan.) vadovaujantis Lietuvos Respublikos asmens duomenų teisinės apsaugos įstatymo reikalavimais.

**DEVINTASIS SKIRSNIS**

**UŽSIENIEČIŲ, TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE, IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS**

44. Gimnazija, priimdama mokytis pagal pradinio, pagrindinio ar vidurinio ugdymo programą asmenis, turinčius teisę nuolat ar laikinai gyventi Lietuvos Respublikoje, Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje, vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 10 priedu „Užsieniečių, turinčių teisę nuolat ar laikinai gyventi Lietuvos Respublikoje, ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, ugdymo organizavimas“.

45. Kartu su tėvais (globėjais, rūpintojais) aptariamas preliminarus mokinio adaptacijos laikotarpis ir parengiamas individualus ugdymo planas (žr. 24.4. punktą).

**DEŠIMTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS**

46. Gimnazija siūlo mokiniams jų poreikius atitinkančias neformaliojo švietimo programas. Prioritetinės neformaliojo vaikų švietimo kryptys: sportinė, meninė, kūrybinė.

46.1. neformaliojo vaikų švietimo programas mokiniai renkasi iki einamųjų metų rugsėjo 15 d. (3 priedas). Jos yra neprivalomos ir laisvai pasirenkamos. Neformaliojo vaikų švietimo užsiėmimai gali vykti ir mokinių atostogų metu, taip pat gali vykti kitoje, ne gimnazijos aplinkoje;

46.2. mažiausias mokinių skaičius neformaliojo vaikų švietimo grupėje – 8. Grupės sudaromos iš tos pačios klasės, paralelių ar gretimų klasių mokinių;

46.3. neformaliojo vaikų švietimo programose dalyvaujančių mokinių lankomumas fiksuojamas elektroniniame dienyne.

**VIENUOLIKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO IR VIDURINIO UGDYMO PROGRAMAS**

47. Pagrindinio ir vidurinio ugdymo programų mokiniams, kurie mokosi grupine mokymosi forma kasdieniu mokymo proceso organizavimo būdu, dalis ugdymo proceso per mokslo metus gali būti organizuojama nuotoliniu mokymo proceso organizavimo būdu skiriant iki 10 procentų nuo pamokų skaičiaus per mokslo metus 5–8 klasių mokiniams ir iki 30 procentų nuo pamokų skaičiaus per mokslo metus I– IV gimnazijos klasių mokiniams.

47.1. Nuotoliniu mokymo proceso organizavimo būdu organizuojamos individualios konsultacijos mokiniams, skirtos mokymosi pagalbai teikti atliekant namų darbus ar/ir ruošiantis atsiskaitomiesiems darbams.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

48. Pamokų skaičius 2008 m. Pradinio ir pagrindinio ugdymo bendrosioms programoms ir 2022 m. Pradinio, pagrindinio ir vidurinio ugdymo programoms įgyvendinti per savaitę 2023–2024 mokslo metais:

|  |  |  |  |  |  |  |
| --- | --- | --- | --- | --- | --- | --- |
| **Dalykai/klasė** | | **1** | **2** | **3** | **4** | **Pradinio ugdymo programa** |
| Dorinis ugdymas | tikyba | 1 | 1 | 1 | 1 | 4 |
| etika | 1 | 1 | 1 | 1 | 4 |
| Lietuvių kalba | |  | 7 |  | 7 | 14 |
| Lietuvių kalba ir literatūra | | 8 |  | 7 |  | 15 |
| Užsienio kalba (pirmoji, anglų) | | - | 2 | 2/2 | 2/2 | 10 |
| Matematika | | 4 | 5 | 5 | 5 | 19 |
| Pasaulio pažinimas | | - | 2 | - | 2 | 4 |
| Visuomeninis ugdymas | | 1 | - | 1 | - | 2 |
| Gamtos mokslai | | 1 | - | 1 | - | 2 |
| Dailė ir technologijos | | - | 2 | - | 2 | 4 |
| Dailė | | 1 | - | 1 | - | 2 |
| Technologijos | | 1 | - | 1 | - | 2 |
| Muzika | | 2 | 2 | 2 | 2 | 8 |
| Šokis | | 1 | 1 | 1 | 1 | 4 |
| Fizinis ugdymas | | 3 | 3 | 3 | 3 | 12 |
| Etninė kultūra\* | | \* | \* | \* | \* | \* |
| Informatika | | \* | \* | \* | \* | \* |
| Gyvenimo įgūdžiai\* | | \* | - | \* | - | \* |
| **Privalomų pamokų skaičius mokiniui per savaitę** | | **23** | **25** | **25** | **25** | **98** |
| **Pamokos mokinių ugdymo poreikiams tenkinti, mokymosi pagalbai teikti** | | | | | | |
| Konsultacijos | | 1 | 1 | 1 | 1 | **4** |
| **Faktinis pamokų skaičius mokiniui per savaitę** | | **24** | **26** | **26** | **26** | **102** |
| **Maksimalus leistinas pamokų skaičius** | | **25** | **30** | **30** | **30** | **115** |
| Neformalusis vaikų švietimas | | 2 | 2 | 2 | 2 | **8** |

Pastabos: \*integruojama į kitus mokomuosius dalykus.

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

49. Pradinio ugdymo programos dalykų turinio įgyvendinimo ypatumai:

49.1. tėvai (globėjai, rūpintojai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą. Dorinio ugdymo dalyką mokiniui galima keisti kiekvienais mokslo metais pagal tėvų (globėjų, rūpintojų) pateiktą prašymą;

49.2. nuo 2 klasės visi pradinių klasių mokiniai mokosi pirmosios užsienio kalbos (anglų). Tam skiriamos 2 pamokos per savaitę;

49.3. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

49.4. socialiniams gebėjimams ugdyti rekomenduojama ugdymo procesą organizuoti socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

49.5. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

49.6. 1–4 klasėse 2023–2024 mokslo metais muzikos programai įgyvendinti skiriamos 2 valandos per savaitę, dailės ir technologijų programai 2 ir 4 klasėse įgyvendinti taip pat skiriamos 2 valandos per savaitę;

49.7. trečioji pasirinkta meninio ugdymo sritis yra šokis. Pasirinktai programai įgyvendinti skiriama 1 valanda per savaitę;

49.8. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

49.9. 1 ir 3 klasėse į mokomuosius dalykus integruojama Gyvenimo įgūdžių programa, o 1–4 klasėse integruojama etninės kultūros bendroji programa;

49.10. 1–4 klasėse integruotai mokoma informatikos, ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo;

49.11. 1–4 klasėse iš valandų, skiriamų mokinių ugdymosi poreikiams tenkinti, po 1 val. skiriama ilgalaikėms konsultacijoms mokymosi pagalbai teikti (įskaitant namų darbų ruošą);

49.12. mokiniams, pradedantiems mokytis pagal pradinio ugdymo programą, skiriamas 1 mėnesio adaptacinis laikotarpis. Adaptaciniu laikotarpiu mokinių pažanga ir pasiekimai nevertinami.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

50. Pamokų skaičius 2008 m. Pagrindinio ugdymo bendrosioms programoms įgyvendinti 6, 8 ir II gimnazijos klasėse ir pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 5, 7 ir I gimnazijos klasėse 2023–2024 mokslo metais, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Dalykai / klasės** | |  | **Pamokų skaičius** | | | | **Iš viso**  **5–8**  **klasėse** |
| **5** | **6** | **7a** | **7b** | **8** |
|  |  |
| Tikyba | | 1 | - | 1 | | - | **2** |
| Etika | | 1 | 1 | 1 | 1 | 1 | **5** |
| Lietuvių kalba ir literatūra | | 5 | 5 | 5 | 5 | 5 | **25** |
| Užsienio kalba (1–oji) anglų k. | | 3/3 | 3/3 | 3 | 3 | 3/3 | **24** |
| Užsienio kalba (2–oji) | rusų k. | - | - | 2 | 2 | 2 | **6** |
| vokiečių k. | 2 | 2  (jungtinė grupė su 6 klasės viena grupe) | | 2 | **6** |
| Matematika | | 4 | 4 | 4 | 4 | 4 | **20** |
| Informacinės technologijos | | - | 1/1 | - | - | 1 | **3** |
| Informatika | | 1 | - | 1 | 1 | - | **3** |
| Gamta ir žmogus | |  | 2 |  |  |  | **2** |
| Gamtos mokslai | | 2 |  |  |  |  | **2** |
| Biologija | |  |  | 2 | 2 | 1 | **5** |
| Fizika | |  |  | 1 | 1 | 2 | **4** |
| Chemija | |  |  |  |  | 2 | **2** |
| Technologijos | | 2/2 | 2/2 | 2 | 2 | 1/1 | **14** |
| Istorija | | 2 | 2 | 2 | 2 | 2 | **10** |
| Geografija | |  | 2 | 2 | 2 | 2 | **8** |
| Dailė | | 1 | 1 | 1 | 1 | 1 | **5** |
| Muzika | | 1 | 1 | 1 | 1 | 1 | **5** |
| Fizinis ugdymas | | 3 | 3 | 3 | 3 | 3 | **15** |
| Gyvenimo įgūdžiai | | 1 | - | 1 | 1 | - | **3** |
| Žmogaus sauga | | - | - | - | - | - | **-** |
| Etninė kultūra | | Įgyvendinama integruojant į dalykų turinį | | | | | |
| **Minimalus privalomų pamokų skaičius mokiniui per savaitę** | | **26** | **29** | **31** | **31** | **31** | **148** |
| **Pamokos mokinių ugdymo poreikiams tenkinti, mokymosi pagalbai teikti** | | | | | | | |
| Lietuvių k. ir literatūros modulis | | 1 | 1 | - | **-** | **-** | **2** |
| Projektinis darbas | |  |  |  |  |  |  |
| **Faktinis pamokų skaičius mokiniui per savaitę** | | **27** | **30** | **31** | **31** | **31** | **150** |
| **Socialinė-pilietinė veikla** | | 20 | 10 | 20 | 20 | 10 | **80** |
| **Neformalusis vaikų švietimas** | | 2 | 2 | 2 | 2 | 1 | **9** |

|  |  |  |  |  |
| --- | --- | --- | --- | --- |
| **Dalykai / klasės** | | **Pamokų skaičius** | | |
| **Ig** | **IIg** | **Iš viso**  **I–II kl.** |
| **Dorinis ugdymas** | tikyba | - | - | **-** |
| etika | 1 | 1 | **2** |
| Lietuvių kalba ir literatūra | | 4 | 5 | **9** |
| Užsienio kalba (1–oji) anglų k. | | 3/3 | 3 | **9** |
| Užsienio kalba  (2–oji) | rusų k. | 2 | 2 | **4** |
| vokiečių k. | Savar. mokymas | - | **-** |
| Matematika | | 4 | 4 | **8** |
| Informacinės technologijos | | - | 1 | **1** |
| Informatika | | 1 | - | **1** |
| Biologija | | 2 | 1 | **3** |
| Fizika | | 2 | 2 | **4** |
| Chemija | | 2 | 2 | **4** |
| Technologijos | | 1/1 | 2 | **3** |
| Istorija | | 2 | 2 | **4** |
| Pilietiškumo pagrindai | | 1 | 1 | **2** |
| Geografija | | 2 | 1 | **3** |
| Ekonomika ir verslumas | | - | - | **1** |
| Dailė | | 1 | 1 | **2** |
| Muzika | | 1 | 1 | **2** |
| Fizinis ugdymas | | 2 | 2 | **4** |
| Gyvenimo įgūdžiai | | 0,5 | - | **0,5** |
| Žmogaus sauga | | - | 0,5 | **0,5** |
| Etninė kultūra | | Įgyvendinama integruojant į dalykų turinį | | |
| **Minimalus privalomų pamokų skaičius mokiniui per savaitę** | | **31,5** | **31,5** | **67** |
| **Pamokos mokinių ugdymo poreikiams tenkinti, mokymosi pagalbai teikti** | | | | |
| Lietuvių k. ir literatūros modulis | | 0,5 | - | **0,5** |
| Projektinis darbas | |  |  |  |
| **Faktinis pamokų skaičius mokiniui per savaitę** | | **32** | **31,5** | **63,5** |
| **Socialinė-pilietinė veikla** | | 20 | 10 | **30** |
| **Neformalusis vaikų švietimas** | | 2 | 2 | **4** |

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

51. Pagrindinio ugdymo programos dalykų turinio įgyvendinimo ypatumai:

51.1. mokiniui, kuris pradeda mokytis pagal pagrindinio ugdymo programos pirmąją dalį, ir naujai atvykusiems mokiniams skiriamas 1 mėnesio trukmės adaptacinis laikotarpis. Per adaptacinį laikotarpį stebima mokinių individuali pažanga. Mokinių pasiekimai ir pažanga pažymiais nevertinami, rašomi komentarai mokinių darbuose ir elektroniniame dienyne;

51.2 pagrindinio ugdymo programos mokiniams rugsėjo mėnesį siūloma pasirinkti ir atlikti mokslo metų trukmės projektinį darbą. Projektiniam darbui atlikti skiriamos 37 valandos per mokslo metus, panaudojant valandas mokinio ugdymo poreikiams tenkinti ir mokymosi pagalbai teikti.

51.3. dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Dorinio ugdymo dalyką galima keisti kiekvienais metais;

51.4. lietuvių kalbos žinioms gilinti mokiniams siūlomi lietuvių k. ir literatūros moduliai 5 ir 6 klasėse po 1 val., I gimnazijos klasėje 0,5 val.;

51.5. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

51.6. antrosios užsienio kalbos pradedama mokyti nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: rusų ar vokiečių;

51.7. keisti antrąją užsienio kalbą, nebaigus pagrindinio ugdymo programos, galima:

51.7.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

51.7.2. jei mokinys yra atvykęs iš kitos Lietuvos mokyklos ar užsienio ir Gimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus. Užsienio kalbai mokytis gali būti skiriama papildoma pamoka, panaudojant mokinio ugdymo poreikiams tenkinti ir mokymosi pagalbai teikti skirtas pamokas;

51.8. iš užsienio atvykę mokiniai gimtosios kalbos gali mokytis kaip antrosios užsienio kalbos, jei Gimnazija turi galimybę šios kalbos mokyti.

51.9. gamtos mokslų dalykų turinyje eksperimentiniams ir praktiniams įgūdžiams ugdyti skiriama ne mažiau kaip 30 procentų dalykui skirtų pamokų per mokslo metus. Mokiniams sudarytos sąlygos atlikti eksperimentinę veiklą Gimnazijos laboratorijoje bei kitose aplinkose (mobiliose laboratorijose, aukštųjų mokyklų laboratorijose ir pan.). Taip pat sudaromos galimybės mokiniams dalyvauti gamtos, technologijų, inžinerijos, matematikos ir menų centrų STEAM vykdomose neformaliojo vaikų švietimo programų veiklose, vykstant į juos ir / ar nuotoliniu būdu;

51.10. meninio ugdymo dalykų grupei priskiriami muzikos, dailės, teatro ir šokio dalykai.

Mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;

51.11. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

51.12. mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūloma kita veikla: stalo žaidimai, šaškės, šachmatai, veikla bibliotekoje, konsultacijos, socialinė veikla.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS IV GIMNAZIJOS KLASĖJE**

52. Pamokų skaičius 2011 m. Vidurinio ugdymo bendrosioms programoms įgyvendinti per savaitę 2023–2024 mokslo metais IV gimnazijos klasėje, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |
| --- | --- | --- |
| **Dalykai** | **Ugdymo dalykams skiriamos pamokos per savaitę** | |
| **Bendrasis kursas** | **Išplėstinis kursas** |
| **Dorinis ugdymas** |  |  |
| Etika | 1 | - |
| **Kalbos** |  |  |
| Lietuvių kalba ir literatūra | - | 5 |
| Užsienio kalba (1-oji) (anglų) | - | B2 3 |
| **Socialinis ugdymas** |  |  |
| Istorija | 2 | 3 |
| Geografija | 2 | - |
| **Matematika** | 3 | 5 |
| **Gamtamokslinis ugdymas** |  |  |
| Biologija | 2 | 3 |
| Fizika | - | 4 |
| Chemija | 2 | 3 |
| **Meninis ugdymas ir technologijos** |  |  |
| Dailė | 2 | 3 |
| Šokis | 2 | - |
| Statyba ir medžio apdirbimas | - | 3 |
| Tekstilė ir apranga | - | 3 |
| **Fizinis ugdymas** | 2 | - |
| Žmogaus sauga | Integruojama į mokymosi turinį | |
| **Pasirenkamieji dalykai:** | - | |
| **Dalykų moduliai:**  lietuvių k. ir literatūra A kursas | 1 | |
| anglų k., B2 lygis | 2 | |
| matematika A kursas | 1 | |
| biologijos A kursas | 1 | |
| **Minimalus privalomų pamokų skaičius mokiniui per savaitę** | 28 | |
| **Neformalusis švietimas** | 3 | |

53. Vidurinio ugdymo programos IV gimnazijos klasėje įgyvendinimo ypatumai:

53.1. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 28. Maksimalus pamokų skaičius – ne daugiau nei 35 pamokos per savaitę;

53.2. mokiniams siūlomi dalykų moduliai, atsižvelgiant į mokinių ugdymo(si) poreikius: anglų kalbos 2 val., lietuvių kalbos ir literatūros išplėstinio kurso 1 val., matematikos išplėstinio kurso 1 val.;

53.3. žmogaus saugos dalykas integruojamas į kitų dalykų mokymosi turinį;

53.4. minimalus mokinių skaičius laikinosiose grupėse IV gimnazijos klasėje yra 3 mokiniai.

**ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS III GIMNAZIJOS KLASĖJE**

54. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 2023–2024 mokslo metais III gimnazijos klasėje,skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |
| --- | --- |
| **Dalykai** | **Pamokų skaičius klasei per savaitę** |
| **Privalomi dalykai** | |
| Lietuvių kalba ir literatūra | 6 A\*  4 B \*\* |
| Matematika | 6 A  4 B |
| Fizinis ugdymas | 3 |
| **Privalomai pasirenkami dalykai** | |
| **Dorinis ugdymas** | |
| Dorinis ugdymas (etika) | 1 |
| **Kalbinis ugdymas** | |
| Užsienio kalba (anglų), B2 | 3 |
| **Gamtamokslinis ir technologinis ugdymas** | |
| Biologija | 3 |
| Fizika | 3 |
| **Visuomeninis ugdymas** | |
| Istorija | 3 |
| Geografija | 3 |
| **Meninis ugdymas** | |
| Dailė | 2 |
| Šokis | 2 |
| Taikomosios technologijos  (Technologijos ir dizainas) | 2 |
| Socialinė-pilietinė veikla | Ne mažiau kaip 70 val. per du metus |
| **Laisvai pasirenkamieji dalykai** | |
| Astronomija | 1 |
| **Dalykų moduliai** | |
| Planimetrija\*\*\* | 1 |
| Lietuvių kalbos rašyba, skyryba ir kalbos vartojimas (B kursui) | 1 |
| Užsienio kalbos (anglų) akademinių gebėjimų ugdymas(is) rengiantis studijoms (rašymas) | 1 |
| Teminio žodyno plėtimas ir komunikavimo kompetencijos stiprinimas (anglų k.) | 1 |
| Ląstelė ir organizmų genetika | 1 |
| **Minimalus privalomų pamokų skaičius mokiniui per savaitę** | 25 |
| **Neformalusis vaikų švietimas** | 3 |

Pastabos:

\* A   – dalyko programos išplėstinis kursas;

\*\*B–dalyko programos bendrasis kursas;

\*\*\* matematikos dalyko privalomas modulis „Planimetrija“ III gimnazijos klasėje (36 pamokos);

55. Vidurinio ugdymo programos III gimnazijos klasėje įgyvendinimo ypatumai:

55.1. besimokantiems pagal vidurinio ugdymo programą III gimnazijos klasėje minimalus pamokų skaičius – 25 pamokos per savaitę, minimalus dalykų skaičius – 8 dalykai;

55.2. minimalus mokinių skaičius laikinosiose grupėse III gimnazijos klasėje yra 3 mokiniai;

55.3. III gimnazijos klasėje mokiniams privalomas matematikos modulis „Planimetrija“, nepriklausomai nuo mokytis pasirinkto dalyko programos kurso;

55.4. socialinė-pilietinė veikla besimokančiajam III gimnazijos klasėje yra privaloma. Jos trukmė ne mažesnė nei 70 val. per dvejus vidurinio ugdymo programos metus;

55.5. mokiniams pageidaujant pagilinti ugdomas kompetencijas, dalykui mokytis gali būti skiriama ir daugiau pamokų, nei numatyta bendruosiuose ugdymo planuose;

55.6. mokinys, besimokantis pagal vidurinio ugdymo programą gali keisti individualų ugdymo planą III gimnazijos klasėje pasibaigus I pusmečiui ir IV gimnazijos klasėje iki rugsėjo 15 d.;

55.6.1. bendrąjį kursą keisdamas į išplėstinį (lietuvių kalbos ir literatūros ir (ar) matematikos) ar pradėdamas mokytis naujo dalyko mokinys privalo laikyti įskaitą iš atitinkamo dalyko bendrosios programos skirtumo ar iš viso pusmečio dalyko programos. Mokinys įskaitai ruošiasi savarankiškai ir konsultuojasi su mokytoju. Išlaikius įskaitą, pažymys įrašomas į elektroninį dienyną. Įskaitos pažymys įskaitomas kaip pusmečio ar metinis įvertinimas;

55.6.2. jeigu mokinys keičia dalyko išplėstinį kursą į bendrąjį kursą ir turimas įvertinimas jį tenkina, įskaitos laikyti neprivaloma;

55.6.3. norėdamas keisti individualų ugdymo planą mokinys turi pateikti prašymą gimnazijos direktoriui: III gimnazijos klasėje per paskutinę I-ojo pusmečio savaitę, IV gimnazijos klasėje iki rugsėjo 15 d. Gimnazijos direktoriaus įsakyme nurodomi mokinio individualaus plano keitimai, jei reikia - įskaitos data, atsiskaitymo terminai, mokinį konsultuojantys mokytojai, įskaitos vertinimo komisija;

55.7. mokiniui, atvykusiam iš kitos mokyklos, Gimnazija sudaro galimybę toliau tęsti individualaus ugdymo plano įgyvendinimą. Mokiniui gali būti pasiūloma keisti pasirinktus mokytis dalykus, dalykų modulius, lankyti konsultacijas mokymosi skirtumams kompensuoti.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

56. Mokinių, turinčių specialiųjų ugdymosi poreikių, ugdymas organizuojamas vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“ ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų šeštojo skyriaus 1–4 skirsniais bei 8 priedu (Pradinio ugdymo individualizuotos ir pagrindinio ugdymo individualizuotos programos bei socialinių įgūdžių ugdymo programos įgyvendinimas).

57. Gimnazija, organizuodama mokinių, turinčių specialiųjų ugdymosi poreikių, ugdymą atsižvelgia į:

57.1 mokinio mokymosi ir švietimo pagalbos poreikius;

57.2. mokymosi formą ir mokymo proceso organizavimo būdą;

57.3. švietimo pagalbos specialistų, gimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

58. Gimnazijoje specialiųjų ugdymosi poreikių mokiniam teikiama logopedo pagalba 1–2 kartus per savaitę. Specialiojo pedagogo pagalba teikiama organizuojant specialiąsias pamokas 1–4 kartus per savaitę arba dirbant per pamoką kartu su mokytoju. Mokytojo padėjėjo pagalba teikiama mokiniams pamokoje 2–5 val. per dieną.

59. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko ir individualizuoja mokytojas, atsižvelgdamas į mokinio gebėjimus ir galias bei gimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

60. Mokytojai, ugdantys specialiųjų ugdymosi poreikių turintį mokinį, gali trumpinti pamokos laiką, keisti ugdomąją veiklą, organizuoti sveikatą tausojančias pertraukas.

61. Mokinių, turinčių specialiųjų ugdymosi poreikių, mokymosi pasiekimai ir pažanga vertinami atsižvelgiant į tai, pagal kokią ugdymo programą jie mokosi:

61.1. mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis gimnazijos priimtais susitarimais dėl mokinių pasiekimų ir pažangos vertinimo;

61.2. mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais;

61.3. mokinio, kuris mokosi pagal individualizuotą pagrindinio ugdymo programą, mokymosi pažanga ir pasiekimai vertinami pažymiais bei įrašais „įskaityta“, „neįskaityta“. Mokinių, mokomų pagal pradinio ugdymo individualizuotą programą, mokymosi pažanga ir pasiekimai vertinami įrašant „p. p.“ (padarė pažangą) arba „n. p.“ (nepadarė pažangos), rašomi komentarai mokinio rašto darbų sąsiuviniuose. Dėl šių mokinių vertinimo priimami susitarimai metodinėse grupėse, atsižvelgus į mokinio galias ir jų individualiuose ugdymo planuose iškeltus mokymosi tikslus ir lūkesčius.

**VII SKYRIUS**

**BAIGIAMOSIOS NUOSTATOS**

62. Ugdymo planas esant reikalui gali būti keičiamas. Ugdymo plano pakeitimai įforminami Gimnazijos direktoriaus įsakymu.

63. Gimnazijos ugdymo plano prieduose pateikiama:

63.1. ugdomosios veiklos organizavimas kitose aplinkose ir / ar kitomis nei pamoka formomis;

63.2. pradinio, pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu;

63.3.neformaliojo vaikų švietimo programos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Gimnazijos tarybos Kėdainių rajono savivaldybės

2023-08-28 posėdžio Nr. 6 administracijos direktorius

protokoliniu nutarimu ...........................................

Gintautas Muznikas

2023-08-...........